b'\n_START_ARTICLE_\nJozef Filus\n_START_SECTION_\n\xc5\xbdivotopis\n_START_PARAGRAPH_\nGymn\xc3\xa1zium a nesk\xc3\xb4r filozofiu \xc5\xa1tudoval v Nitre. V roku 1951 ileg\xc3\xa1lne emigroval cez Rak\xc3\xbasko do Nemecka, kde v St. Augustine skon\xc4\x8dil teologick\xc3\xa9 \xc5\xa1t\xc3\xbadi\xc3\xa1. V roku 1952 bol vysv\xc3\xa4ten\xc3\xbd za k\xc5\x88aza a n\xc3\xa1sledn\xc3\xbd rok odch\xc3\xa1dza ako mision\xc3\xa1r do mesta Bello Horizonte v Braz\xc3\xadlii. P\xc3\xa1ter Jozef Filus p\xc3\xb4sobil v tejto krajine cel\xc3\xbdch 46 rokov. Tu sa u\xc4\x8dil po portugalsky, dejiny a kult\xc3\xbaru krajiny. Nesk\xc3\xb4r p\xc3\xb4sobil v mest\xc3\xa1ch Tres Rios a Rio de Janeiro, Santa Casa, Juiz Fora, Vale Jequitiuhonha a Gama. E\xc5\xa1te aj vo svojich 75 rokoch p\xc3\xb4sobil vo ve\xc4\xbekej nemocnici v Bello Horizonte. V tomto meste je aj pochovan\xc3\xbd.'